Ինչ վերաբերում է օֆշորների միջոցով հարկերից խուսափելու սխեմաներին, ապա, ըստ վարչապետի, դա կարելի է կանխել Հայաստանում մրցակցային դաշտ ստեղծելու միջոցով, եւ այդ դեպքում գործարարները չեն կարող թանկ գնով ապրանքներ ներկրել: Տեսականորեն վարչապետը 100 տոկոսով ճիշտ է ասում: Գործնականորեն, սակայն, մրցակցային դաշտ ստեղծելու այդ երազանքը ոչ մի կերպ չի իրականանում: Ու ստացվում է, որ ոչ օֆշորների ազդեցության դեմ ենք պայքարում, ոչ էլ մրցակցային ու հավասար դաշտ ենք ստեղծում Հայաստանում: Իսկ մոնոպոլիստները շարունակում են խուսափել հարկերից, ու բյուջեն էլ թերակատարվում է տարեցտարի: